Document ID: 32011R0083
Publication Date: 2011-01-31

Title and Content:
IZVEDBENA UREDBA SVETA (EU) št. 83/2011
z dne 31. januarja 2011
o izvajanju člena 2(3) Uredbe (ES) št. 2580/2001 o posebnih omejevalnih ukrepih za nekatere osebe in subjekte zaradi boja proti terorizmu in razveljavitvi Izvedbene uredbe (EU) št. 610/2010
SVET EVROPSKE UNIJE JE -
ob upoštevanju Uredbe Sveta (ES) št. 2580/2001 z dne 27. decembra 2001 o posebnih omejevalnih ukrepih za nekatere osebe in subjekte zaradi boja proti terorizmu (1) ter zlasti člena 2(3) Uredbe,
ob upoštevanju naslednjega:
(1)
Svet je 12. julija 2010 sprejel Izvedbeno uredbo (EU) št. 610/2010 o izvajanju člena 2(3) Uredbe (ES) št. 2580/2001 (2), v kateri je posodobljen seznam oseb, skupin in organizacij, za katere se uporablja Uredba (ES) št. 2580/2001.
(2)
Svet je pripravil utemeljitve, v katerih vsaki osebi, skupini in organizaciji, za katere je bilo to praktično izvedljivo, pojasni razloge, zakaj so bili navedeni na seznamu iz Izvedbene uredbe (EU) št. 610/2010. V primeru ene skupine je bila novembra 2010 pripravljena spremenjena utemeljitev.
(3)
Z objavo v Uradnem listu Evropske unije (3) je Svet obvestil osebe, skupine in organizacije, navedene na seznamu iz Izvedbene uredbe (EU) št. 610/2010, da jih namerava obdržati na seznamu. Svet je tudi obvestil zadevne osebe, skupine in organizacije, da je mogoče zahtevati utemeljitev Sveta za njihovo vključitev na seznam, če jim to ni bilo že sporočeno. V primeru petih skupin je bila spremenjena utemeljitev na voljo novembra 2010 (4).
(4)
Svet je natančno pregledal seznam oseb, skupin in organizacij, za katere se uporablja Uredba (ES) št. 2580/2001, kakor se to zahteva v skladu s členom 2(3) navedene uredbe. Ob tem je upošteval pripombe, ki so jih zadevni predložili Svetu.
(5)
Brez poseganja v pritožbo v zadevi T-348/07 je Svet sklenil, da so osebe, skupine in organizacije iz Priloge k tej uredbi povezane s terorističnimi dejanji v smislu člena 1(2) in (3) Skupnega stališča Sveta 2001/931/SZVP z dne 27. decembra 2001 o uporabi posebnih ukrepov za boj proti terorizmu (5), da je pristojni organ v zvezi z njimi sprejel odločitev v smislu člena 1(4) navedenega skupnega stališča in da bi morali zanje še naprej veljati posebni omejevalni ukrepi iz Uredbe (ES) št. 2580/2001.
(6)
Zaradi pritožbe v zadevi T-348/07 je Svet sklenil, da se Sklep Sveta 2010/386/SZVP (6) ne bi smel razveljaviti v zvezi z eno skupino. Trenutno se izvaja pregled sklepa v zvezi s to skupino.
(7)
Seznam oseb, skupin in organizacij, za katere se uporablja Uredba (ES) št. 2580/2001, bi bilo treba ustrezno posodobiti -
SPREJEL NASLEDNJO UREDBO:
Člen 1
Seznam iz člena 2(3) Uredbe (ES) št. 2580/2001 se nadomesti s seznamom iz Priloge k tej uredbi.
Člen 2
Izvedbena uredba (EU) št. 610/2010 se razveljavi, razen v zvezi s skupino, omenjeno v točki številka 25 dela 2 Priloge k Izvedbeni uredbi.
Člen 3
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 31. januarja 2011

Classification:
Level 1 Topics: 100142
100161
100145
100143
Level 2 Topics: 100277
100283
100179
100170
100163
Level 3 Topics: 523
5775
3474
914
3025
All Topics: 2338
3483
3870
436
5458